标题：719年
中国纪年
719年，唐玄宗至道大圣大明孝皇帝开元七年，干支纪年为己未羊年。
历史大事
葱岭西俱密等国为大食所侵，上表乞援
开元三年（七一五）张孝嵩救拔汗那王，威震西域。开元七年（七一九）二月，俱密王那罗延（国在吐火罗即汉大夏东北，唐至拔州都督府）、康王乌勒加（康即汉康居国，在米国西北，唐设康居都督府）、安王笃萨波提（安即唐安息州，今中亚布哈拉）皆上表言为大食所侵掠，乞唐救援。康国表文称与大食争战已三十五年，六年以来，以众寡悬殊，力不能敌。献好马一，波斯骆驼一，乞望援助。俱密王且表请“处分大食”。安国要求同。
王毛仲善养马，有功
王毛仲本玄宗在藩邸时之养马奴，系高丽人。有诛太平公主功。开元七年（七一九）三月，以左武卫大将军、检校内外闲厩使、苑内营田使行太仆卿。毛仲严察有干力，万骑功臣、闲厩官吏皆惮之。苑内所收常丰溢，玄宗以毛仲为能，故有宠。虽有外第，常居闲厩内宅，玄宗或时不见，辄悄然若有所失。宦官杨思勖、高力士皆畏避之，为来日怙宠杀身张本。
渤海王大祚荣卒
大祚荣建勃海国事，见先天二年（七一三）该条。祚荣于开元七年（七一九）三月卒，六月，玄宗遣左监门率吴思谦摄鸿胪卿，充使吊祭。命其子大（姓）武艺（名）袭位。
父母丧服制仍从古礼
按照《礼记·丧服》：父在而母丧，子女只能为母服丧—年。（男尊女卑）武后时规定，不论父在否，子女为母服丧与为父服丧同，都是服齐衰三年。（男女平等）韦后时仍同武后规定。开元七年（七一九）闰七月右补阙卢履冰上言，请复古礼之旧，玄宗下其议让群臣讨论，左散骑常侍褚无量以履冰议为是，八月敕：“自今五服并依《丧服·传》文。”（仍从男尊女卑）然士大夫议论犹不息，行之各从其意。
宁王谏勿以弃食杀人
宋王成器（玄宗长兄）于开元四年改名宪，于七年（七一九）九月改封宁王（其他诸王均改名易封）。玄宗有一次从复道中见复道外一卫士食毕，弃其余于洞中，怒，欲杖杀之。左右莫敢谏，独宁王从容言曰：“陛下从复道中窥人（由京城“东内”到“南内”，建有夹城复道，由内可以窥外，在外不能窥内。见开元二年“始作兴庆宫、花萼楼”条）过失而杀之，臣恐人人不自安。况且陛下恶弃食物于地，是由于食物可以养人；现在竟因一点剩余食物而杀人，岂不是把养人和杀人搞颠倒了吗?”玄宗大悟，跳起来说：“如果没有哥哥，我几乎是乱杀人了。”立命释放卫士。这天，玄宗与兄弟们饮宴极欢，自解红玉带，并所乘马赠给宪王。
宋璟用人不私亲贵
开元七年（七一九）十一月，玄宗因岐山令（六品）王仁琛是藩邸故吏，所以墨敕（皇帝亲自手书）令宰相与五品官。宋璟奏曰：“仁琛由于旧恩，已经越级提拔；现在如果再升，就显得过分突出。何况他又是后族（仁琛是王仁皎族弟，仁皎是皇后父），要顾及舆论。请将仁琛履历交付吏部，如果不违常格，才能予以照顾。”玄宗只好同意。一次，宁王宪奏请给予候选人薛嗣先一个小官，玄宗批交中书门下办理。宋璟奏称“嗣先已经两选斋郎（斋郎是吏不是官。须经六选才取得授（最低）官资格），虽无明显授官资格，但因系懿亲（宁王亲戚），可以稍微从宽。请转交吏部处理，中书门下不能出面。”另有候选人宋元超向吏部声称自己是宰相宋璟的叔父，希望优先照顾。璟闻之，立即通知吏部：“元超确是璟的同高祖叔父，常住洛阳，不能参见。璟既不应因官高而隐瞒叔侄关系，又不愿因私而害公。如果他不曾说出这层关系，自可按候选常规处理；但既然打出璟的旗号，那就必须矫枉，不怕过正。请注销他的候选资格。”
册立苏禄为忠顺可汗
开元三年（715）授突骑施苏禄为左羽林大将军，兼金方道经略大使苏禄阴持两端，既与大食、吐蕃联盟结好，共攻唐四镇，又于唐职贡不绝。六年，唐封之为顺国公。七年（七一九）十月，又册立为忠顺可汗。自后每年遣使朝献。
置剑南节度使
开元七年（七一九）始置剑南节度使，领益、彭等二十五州。
高僧慧日归国
慧日，东莱辛氏子，慕义净远游，于则天时泛舟南海，经师子洲至天竺。礼谒圣迹，寻求梵本，遍问天竺三藏学者，所说皆赞净土。慧日经行七十余国，往返十有八年。开元七年（七一九）返抵长安，献佛像及梵荚。玄宗召见，赐号慈愍三藏。后住洛阳罔极寺，修净土宗，著有《念佛往生净土集》，力斥禅宗。
摩尼法师入唐
相传开元七年（七一九），吐火罗国命解天文大慕阇来唐，请置一法堂，依本教供养。《景教碑考》谓此即是摩尼。
宋庆礼卒
庆礼，永平人。以习识边事，拜河南、北营田使。屯田八十余所，不久，渔阳、淄、青居民蕃集，仓廪充盈。开元七年（七一九）卒。
倪若水卒
若水字子泉，藁城人。举进士，累官尚书右丞，出为汴州刺史。政尚清静，力主风化。玄宗遣使捕珍禽异兽于南方，若水谏止之。征拜户部侍郎、复拜右丞卒。
薛登卒
登，义兴人。通贯文史，善议论。天授中为左补阙，上疏皆切直。景云中为御史大夫，僧慧范恃太平公主势，夺民邸肆，登劾奏，反为所构，出为岐州刺史。开元初为太子宾客，坐子弟累归里，开元七年（七一九）卒。著《四时记》。
《资治通鉴》记载
玄宗至道大圣大明孝皇帝上之下开元七年（己未，公元七一九年） 
春，二月，俱密王那罗延、康王乌勒伽、安王笃萨波提皆上表言为大食所侵掠，乞兵救援。 
敕太府及府县出粟十万石粜之，以敛人间恶钱，送少府销毁。 
三月，乙卯，以左武卫大将军、检校内外闲厩使、苑内营田使王毛仲行太仆卿。毛仲严察有干力，万骑功臣、闲厩官吏皆惮之，苑内所收常丰溢。上以为能，故有宠。虽有外第，常居闲厩侧内宅，上或时不见，则悄然若有所失；宦官杨思勖、高力士皆畏避之。 
渤海王大祚荣卒；丙辰，命其子武艺袭位。 
夏，四月，壬午，开府仪同三司祁公王仁皎薨。其子驸马都尉守一请用窦孝谌例，筑坟高五丈一尺；上许之。宋璟、苏颋固争，以为：“准令，一品坟高一丈九尺，其陪陵者高出三丈而已。窦太尉坟，议者颇讥其高大，当时无人极言其失，岂可今日复踵而为之！昔太宗嫁女，资送过于长公主。魏征进谏，太宗既用其言，文德皇后亦赏之。岂若韦庶人崇其父坟，号曰酆陵，以自速其祸乎！夫以后父之尊，欲高大其坟，何足为难！而臣等再三进言者，盖欲成中宫之美耳。况今日所为，当传无穷，永以为法，可不慎乎！”上悦曰：“朕每欲正身率下，况于妻子，何敢私之！然此乃人所难言，卿能固守典礼，以成朕美，垂法将来，诚所望也。”赐璟、颋帛四百匹。 
五月，乙丑朔，日有食之。上素服以俟变，彻乐减膳，命中书、门下察系囚，赈饥乏，劝农功。辛卯，宋璟等奏曰：“陛下勤恤人隐，此诚苍生之福。然臣闻日食修德，月食修刑；亲君子，远小人，绝女谒，除谗慝，所谓修德也。君子耻言浮于行，苟推至诚以行之，不必数下制书也。” 
六月，戊辰，吐蕃复遣使请上亲署誓文；上不许，曰：“昔岁誓约已定，苟信不由衷，亟誓何益！” 
秋，闰七月，右补阙卢履冰上言：“礼，父在为母服周年，则天皇后改服齐衰三年，请复其旧。”上下其议。左散骑常侍褚无量以履冰议为是；诸人争论，连年不决。八月，辛卯，敕自今五服并依《丧服传》文，然士大夫议论犹不息，行之各从其意。无量叹曰：“圣人岂不知母恩之厚乎？厌降之礼，所以明尊卑、异戎狄也。俗情肤浅，不知圣人之心，一紊其制，谁能正之！” 
九月，甲寅，徙宋王宪为宁王。上尝从复道中见卫士食毕，弃馀食于窦中，怒，欲杖杀之；左右莫敢言。宪从容谏曰：“陛下从复道中窥人过失而杀之，臣恐人人不自安。且陛下恶弃食于地者，为食可以养人也；今以馀食杀人，无乃失其本乎！”上大悟，蹶然起曰：“微兄，几至滥刑。”遽释卫士。是日，上宴饮极欢，自解红玉带，并所乘马以赐宪。 
冬，十月，辛卯，上幸骊山温汤；癸卯，还宫。 
壬子，册拜突骑施苏禄为忠顺可汗。 
十一月，壬申，契丹王李娑固与公主入朝。 
上以岐山令王仁琛，籓邸故吏，墨敕令与五品官。宋璟奏：“故旧恩私，则有大例，除官资历，非无公道。仁琛向缘旧恩，已获优改，今若再蒙超奖，遂于诸人不类；又是后族，须杜舆言。乞下吏部检勘，苟无负犯，于格应留，请依资稍优注拟。”从之。 
选人宋元超于吏部自言侍中璟之叔父，冀得优假。璟闻之，牒吏部云：“元超，璟之三从叔，常在洛城，不多参见。既不敢缘尊辄隐，又不愿以私害公。向者无言，自依大例，既有声听，事须矫枉；请放。”宁王宪奏选人薛嗣先请授微官，事下中书、门下。璟奏：“嗣先两选斋郎，虽非灼然应留，以懿亲之故，固应微假官资。在景龙中，常有墨敕处分，谓之斜封。自大明临御，兹事杜绝，行一赏，命一官，必是缘功与才，皆历中书、门下。至公之道，唯圣能行。嗣先幸预姻戚，不为屈法，许臣等商量，望付吏部知，不出正敕。”从之。 
先是，朝集使往往赍货入京师，及春将还，多迁官；宋璟奏一切勒还，以革其弊。 
是岁，置剑南节度使，领益、彭等二十五州。